Document ID: 32001D0668

Komission päätös,
tehty 22 päivänä elokuuta 2001,
päätöksen 97/778/EY muuttamisesta kolmansista maista tuotavien tuotteiden ja eläinten eläinlääkintätarkastukset tekemään hyväksyttyjä rajatarkastustoimipaikkoja koskevan luettelon osalta
(tiedoksiannettu numerolla K(2001) 2580)
(ETA:n kannalta merkityksellinen teksti)
(2001/668/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(1) ja erityisesti sen 6 artiklan 4 kohdan,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(2), sellaisena kuin se on viimeksi muutettuna direktiivillä 96/43/EY(3), ja erityisesti sen 6 artiklan 4 kohdan,
sekä katsoo seuraavaa:
(1) Komission päätöksessä 97/778/EY(4), sellaisena kuin se on viimeksi muutettuna päätöksellä 2000/714/EY(5), esitetyssä luettelossa, joka laadittiin Itävallan toimivaltaisten viranomaisten pyynnöstä, Linzin lentokentän rajatarkastustoimipaikan kohdalla mainittaviin tietoihin olisi lisättävä myös hevoset.
(2) Päätöksessä 97/778/EY esitetyssä luettelossa, joka laadittiin Yhdistyneen kuningaskunnan viranomaisten pyynnöstä, Hullin sataman rajatarkastustoimipaikan kohdalla mainittaviin tietoihin olisi lisättävä myös eräät öljyt ja rasvat.
(3) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätöksen 97/778/ETY liite seuraavasti:
1. Korvataan Itävallan rajatarkastustoimipaikkojen osalta Linzin kohdalla mainittavat tiedot seuraavasti:
TAULUKON PAIKKA
2. Korvataan Yhdistyneen kuningaskunnan rajatarkastustoimipaikkojen osalta Hullin kohdalla mainittavat tiedot seuraavasti:
TAULUKON PAIKKA
2 artikla
Tämä päätös on osoitettu kaikille jäsenvaltioille.
Tehty Brysselissä 22 päivänä elokuuta 2001.

Labels: 3
17
5
6